Rugosomyces carneus

Rugosomyces carneus Lyophyllaceae familiako onddo espezie bat da. Jan daiteke, baina kalitate gastronomiko eskasa du.

Sinonimoak: Lyophyllum carneum, Tricholoma carneum, Calocybe carnea.

 Deskribapena 
Kapela: 1,5 eta 3 cm bitarteko diametrokoa, hasieran ganbila, gero zabaldu egiten da, deprimitua eta, batzuetan, titi pixka batekin. Azal leuna du, lehorra eta distiratsua, arrosa-haragi kolorekoa edo arrosa-karmin kolorekoa, erdia ilun samarra izaten du, iluntxoagoa edo argitxoagoa, zurbiltzeko joerarekin.

Orriak: Zurixkak, estuak, estuago edo zabalago, tartekatutako orritxoekin, itsatsiak edo ia libreak.

Orri libreak: Oinera hurbiltzen diren orriak, baina ukitzen ez diotenak.

Hanka: Zilindrikoa, barnehutsa, kapelaren antzeko kolorekoa, oro har, argiagoa.

Haragia: Zuria, mehea, usaingabea eta zaporegabea.

Etimologia: Calocybe terminoa grekotik dator eta kapela edo buru eder batekin esan nahi du. Carnea epitetoa, haragiaren kolorea duelako du.

 Jangarritasuna 
Jangarri kaskarra.

 Nahasketa arriskua 
Calocybe alpestris delakoarekin nahas daiteke, honen kapelak antzeko kolorea du, baina orriek krema kolorea izaten dute. Calocybe persicolor espeziearekin ere  bai, honek soropildua irteten du eta fruta usaina du.

 Sasoia eta lekua 
Udan eta udazkenean, zelaietan, larreetan eta txilardietan, nahiz eta basoetako soilguneetan ere batzuetan ateratzen den.

 Banaketa eremua 
Batez Europa osoa ere, Kanada, Ameriketako Estatu Batuak, Txile, Errusia, Islandia, Tasmania, Zeelanda Berria.

 Erreferentziak 

 Kanpo estekak 

Kategoria:Rugosomyces
Kategoria:Onddo jangarriak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Txileko onddoak
Kategoria:Islandiako onddoak
Kategoria:Errusiako onddoak
Kategoria:Europako onddoak
Kategoria:Australiako onddoak
Kategoria:Zeelanda Berriko onddoak